NaiveNeuron/SloPal huggingface dataset:
Sulík, Richard, poslanec NR SR (2024-01-08):
Ďakujem pekne, pán predsedajúci. K samotnému skrátenému konaniu by som chcel povedať, že, predpokladám, že bude namieste diskusia o tom, ktoré sadzby by sa mohli upraviť. Viem, že aj naša koalícia sa o tom už bavila aj s bývalou pani ministerskou, mojou kolegyňou Máriou Kolíkovou som sa o tom bavil, čiže v samotnej veci, že niektoré sadzby by bolo rozumné upraviť v takomto zásadnom alebo všeobecnom tvrdení, sa zrejme zhodneme. No ale tých úprav sadzieb je desiatky možno. A práve na to je legislatívny proces, aby sa tam nevniesli chyby, aby sme potom nebanovali, a obzvlášť v tomto prípade, preto, lebo, nie som síce právny expert, ale ako som sa dozvedel, stačí, že jeden jediný deň budú platiť zle nastavené alebo prehnane skrátené sadzby a už sa to nebude dať vrátiť späť voči ľuďom, ktorí boli odsúdení, alebo teda sú obvinení. A toto je ten problém alebo dôvod, prečo naozaj v tomto, špeciálne v tomto prípade je dôvod na poctivú diskusiu. My nehovoríme, že sme zásadne proti skráteniu akejkoľvek sadzby, ale práve na toto je medzirezortné pripomienkové konanie, výbory, prvé čítanie, teda prvé čítanie, výbory, druhé čítanie, veď aj nech aj odborná verejnosť, kľudne aj vrátane pána dekana Burdu a ktokoľvek má pocit, že má sa k tomu vyjadriť, aby mali túto možnosť. Ale vy to tu idete strašne, strašne hnať, a potom, samozrejme, nemôžte sa čudovať, že prakticky všetci, čo tu sme v sále, vidíme a sme presvedčení o tom, že idete pomáhať najmä tým stotridsiatim obvineným alebo už aj nejakým odsúdeným. Ďakujem pekne.
P. Paška, predseda NR SR: (2007-06-26):
(Hlasovanie.) 128 prítomných, 127 za, 1 nehlasoval. Konštatujem, že sme postúpili návrh do tretieho čítania . Otváram rozpravu. Pýtam sa, či sa chce niekto prihlásiť. Nie. Uzatváram rozpravu a budeme hlasovať o zákone ako o celku.
Krátky, Rastislav, poslanec NR SR (2024-01-10):
Ďakujem za slovo. Pani Gažovičová, niekoľko poznámok. Páčilo sa mi, ako ste demaskovali to, že kedy je to zrýchlené konanie alebo ten rýchlejší proces tvorby práva oprávnený alebo teda akceptovateľný. Páčilo sa mi, keď ste povedali, alebo bolo to, bol to dobrý argument, ktorý je hodný zamyslenia, že je to akceptovateľné alebo legitímne vtedy, keď je rýchlosť viac ako kvalita, vtedy je to dôvodné. Z toho, čo máme napísané v rokovacom poriadku, je vidno, že tie požiadavky naplnené nie sú, ale predsa len možnože pre niekoho je v tomto prípade tá rýchlosť naozaj podstatnejšia ako kvalita. Otázkou zostáva pre koho, keď nie pre širokú verejnosť. Chcelo by to argumentáciu, ktorá potom, teda keď budem ďalej pokračovať, vysvetlí napríklad také veci, o ktorých sa dosť mlčí, myslím tým napríklad to, že budú si musieť noví prokurátori naštudovať celkom rozsiahle spisy a úplne celkom zjavne to zabrzdí ten proces, rozbehnutý proces vyšetrovania, odhaľovania a trestania trestnej činnosti, čiže bolo by vhodné, ak teda koalícii záleží na tom, že ide riešiť teda nejaké porušovanie ľudských práv napríklad, aj keď to už tiež tie nálezy sú záhadnejšie ako Columbova žena, by bolo dobré argumentovať, že ako sa to nezabrzdí, ako sa to zrýchli práveže. Takže tieto argumenty tu chýbajú a ešte jedna rýchla poznámka. Pán minister Susko napríklad hovoril, že minulý rok sa udiali také okolnosti, ktoré zakladajú základ na zmenu. Ale aké? Voľby?
Vaľová, Jana, poslankyňa NR SR (2024-04-17):
Ďakujem veľmi pekne. Ďakujem veľmi pekne, pán predseda aj pán vedúci výboru, alebo predseda výboru pre sociálne veci. Ja som dneska na výbore vlastne k týmto dvom veciam sa vyjadrila iba veľmi krátko, ale chcela by som ich zopakovať aj v pléne, že naozaj táto pomoc, čo sa týka tých bezpečných domov pre týrané ženy a to navýšenie v tomto príslušnom rozpočtovom roku, je veľmi dôležité a veľmi potrebné. Ja si pamätám, keď bola vypísaná výzva práve nórskym fondom a nórskym systémom a práve vtedy tí, ktorí mali na starosti výzvu, sa snažili aj viac propagovať tieto veci medzi občianske združenia a medzi ľudí, ktorí by mohli poskytovať takéto služby, lebo naozaj nebol veľký záujem práve o poskytovanie takýchto služieb aj z toho dôvodu, že je to veľmi náročná a ťažká práca. Ja si veľmi vážim, pretože, že prichádza ministerstvo práce aj práve s týmto návrhom, lebo keď si spomínate, bola tu taká veľká, doslova poviem že hystéria pri predkladaní návrhu, čo sa týkalo znásilnených žien. Práve aj toto je jedno z opatrení, kde ženy, matky, ktoré sú znásilnené alebo trpia domácim násilím, sa môžu práve do takýchto bezpečných domov uchýliť a práve tam nájdu pomoc. A myslím si, že by sme to mali aj viacej propagovať a viacej o tom rozprávať, a preto som veľmi rada, že dochádza nielen k navýšeniu finančných prostriedkov, čo sa týka pomoci pri mimoriadnej udalosti, ako sú povodne, ako je vlastne zemetrasenie, ale že sa pomáha aj takýmto ženám, podporujú sa ľudské práva, lebo tieto ženy majú naozaj obmedzenú možnosť sa kdekoľvek obrátiť a hlavne to, že ženy často nie sú živiteľkami, nemajú takéto príjmy a práve takéto bezpečné domy im pomôžu. Takže verím, že aj toto je jedno z opatrení, ktoré dáva možno odpoveď aj na opatrenia, ktoré sme prerokovali v Trestnom zákone, čo sa týka znásilnených žien. Ďakujem pekne.
Grendel, Gábor, podpredseda NR SR (2021-10-19):
Tri faktické poznámky na vystúpenie pána poslanca. Pán poslanec Kotleba, poprosím vás, aby ste si nasadili rúško. Ďakujem. Ako prvý s faktickou poznámkou – pán poslanec Eduard Kočiš.
Šeliga, Juraj, podpredseda NR SR (2020-10-13):
Tri faktické poznámky, pán poslanec Benčík.
Laššáková, Jana, podpredsedníčka NR SR (2015-12-02):
Vážené panie poslankyne, páni poslanci, pokračujeme v popoludňajšom rokovaní trinásteho dňa 58. schôdze Národnej rady Slovenskej republiky. Prosím povereného overovateľa, aby oznámil výsledky tajného hlasovania najskôr o návrhu na voľbu komisára pre deti. Poprosím vás, kto mal oznámiť výsledky tajného hlasovania na voľbu komisára pre deti. Pani poslankyňa Vitteková. Pani poslankyňa Rošková ako poverená overovateľka, poprosím vás, aby ste oznámili výsledok tajnej voľby komisára pre deti. (Pokračovanie rokovania o návrhu na voľbu komisára pre deti a komisára pre osoby so zdravotným postihnutím , tlač 1812.)
Jurinová, Erika, podpredsedníčka NR SR (2013-01-29):
Na vaše vystúpenie registrujem jednu faktickú poznámku, uzatváram možnosť. Nech sa páči, pani poslankyňa Vášáryová.
M. Hort, podpredseda NR SR: (2008-11-05):
Otváram rozpravu k tomuto návrhu zákona. Taktiež konštatujem, že som do rozpravy nedostal žiadnu písomnú prihlášku, a preto sa pýtam, kto sa chce do rozpravy prihlásiť ústne okrem pána spravodajcu. Nikto. Uzatváram možnosť prihlásenia sa do rozpravy a slovo dávam pánovi spravodajcovi. Nech sa páči.
Bernaťák, Tibor, poslanec NR SR (2019-06-27):
Ďakujem. Myslím, že pán kolega Martin Fecko vcelku pozitívne zhodnotil predmetnú správu Slovenského pozemkového fondu. Čo sa týka reštitúcií, trošku mám tiež skúsenosti. Je to naozaj veľmi, veľmi komplikovaný proces, takže niet sa čomu čudovať, ale predpokladám, že k tomu ešte bude ďalšia diskusia. Čo sa týka rozšírenia členov Rady SPF o dvoch, je tam zástupca ZMOS-u a, myslím, SPPK, ak ma pamäť neklame. Čiže aj to je vlastne jedna z vecí, ktorú aj Slovenská národná strana a vládna koalícia chcela, doplniť Radu SPF o dvoch členov vyslovene z radov obcí a miest, aby boli pri tom, keď sa vlastne rozhoduje o niektorých veciach na Slovenskom pozemkovom fonde, aby boli do toho zainteresovaní, či už poľnohospodári, alebo zástupcovia miest a obcí. Čo sa týka tých zástupcov miest a obcí, ja mám veľmi dobré skúsenosti a veľmi dobré referencie na spoluprácu starostov a primátorov so Slovenským pozemkovým fondom, kde viacerí mi hovorili, že naozaj Slovenský pozemkový fond vychádza v ústrety a mnohým už aj pomohol pri vysporiadavaní rôznych nehnuteľností, či už pod cestami, pod školami, alebo pod rôznymi nehnuteľnosťami, o ktoré majú obce záujem a na ktorých vlastne obce chcú vykonávať nejaké verejnoprospešné práce, resp. ktoré budú využívať na verejnoprospešné účely. Čiže naozaj čo môžem povedať a potvrdiť, starostovia a primátori obcí si veľmi, veľmi pochvaľujú spoluprácu so Slovenským pozemkovým fondom.
Kollár, Boris, predseda NR SR (2023-06-22):
S ďalšou faktickou pán poslanec Mihalik.
Paška, Pavol, predseda NR SR (2014-02-04):
Pekné predpoludnie, dámy a páni, budeme pokračovať v prerušenom rokovaní programu 29. schôdze. Pán poslanec Hlina, procedurálny návrh.
Kazda, Radovan, poslanec NR SR (2022-06-22):
Ďakujem. Podávam procedurálny návrh k tlači 975, zákon o energetike, aby sa o ňom hlasovalo o sedemnástej hodine dnes. Presunulo hlasovanie teraz na sedemnástu hodinu.
Glváč, Martin, podpredseda NR SR (2018-02-13):
Pán poslanec Dostál.
P. Paška, predseda NR SR: (2006-12-06):
(Hlasovanie.) 139 prítomných, 139 za. Konštatujem, že sme schválili body spoločnej správy. Nech sa páči.
P. Miššík, poslanec: (2004-06-24):
Po prvé. Za čl. IV sa vkladajú nové články V a VI. Čl. V znie: „Zákon č. 335/1991 Zb. o súdoch a sudcoch v znení zákona č. 412/1991 Zb., zákona č. 264/1992 Zb., zákona Národnej rady Slovenskej republiky č. 12/1993 Z. z., zákona Národnej rady Slovenskej republiky č. 307/1995 Z. z., zákona Národnej rady Slovenskej republiky č. 328/1996 Z. z., zákona č. 385/2000 Z. z., zákona č. 185/2002 Z. z., zákona č. 425/2002 Z. z., zákona č. 426/2003 Z. z., zákona č. 458/2003 Z. z., zákona č. 548/2003 Z. z., zákona č. 267/2004 Z. z. sa dopĺňa takto: „V § 64 sa za slová „v Banskej Bystrici“ pripája bodkočiarka a slová „senát krajského súdu sa v takomto prípade skladá z troch sudcov, z ktorých jeden je predsedom senátu“.“.“ Čl. VI znie: „Zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z., zákona č. 670/2002 Z. z., zákona č. 426/2003 Z. z., zákona č. 458/2003 Z. z. a zákona č. 267/2004 Z. z. sa dopĺňa takto: „V § 151c ods. 2 sa na konci pripája táto veta: „Výberová komisia uskutoční výberové konanie na Špeciálny súd na funkciu predsedu senátu a funkciu sudcu aj vtedy, ak výberová komisia nemá vo vzťahu ku všetkým uchádzačom o funkciu na Špeciálnom súde vyjadrenie Národného bezpečnostného úradu o tom, či sa môže uchádzač oboznamovať s utajovanými skutočnosťami stupňa utajenia „prísne tajné“ a od vyhlásenia výberového konania uplynula lehota aspoň sedem mesiacov, výberového konania sa môže zúčastniť iba ten uchádzač, ktorý spĺňa zákonné podmienky na pridelenie alebo preloženie na Špeciálny súd.“.“.“ Po druhé. Ustanovenie o účinnosti zákona, čl. V sa upraví takto: „Tento zákon nadobúda účinnosť 1. augusta 2004 okrem 52. bodu v čl. III, v čl. IV, v čl. V, ktoré nadobúdajú účinnosť 1. septembra 2004, a v čl. VI, ktorý nadobúda účinnosť dňom vyhlásenia tohto zákona.“ Stručne k odôvodneniu. K bodu 1. Doplnenie zákona č. 335/1991 Zb. o súdoch a sudcoch sa navrhuje z dôvodu, aby v prípade substitučného súdu voči Špeciálnemu súdu, ktorým je Krajský súd v Banskej Bystrici, bolo rovnaké zloženie senátu ako v prípade  Špeciálneho súdu pozostávajúceho z troch sudcov. Zmena zákona č. 385/2000 Z. z. o sudcoch a prísediacich a o zmene a doplnení niektorých zákonov má umožniť, aby výberová komisia mohla uskutočniť výberové konanie aj napriek tomu, že Národný bezpečnostný úrad nevydá rozhodnutie o tom, či daná osoba sa môže alebo nemôže zoznamovať s utajovanými skutočnosťami stupňa utajenia „prísne tajné“. K bodu 2. Ustanovenie účinnosti zákona je potrebné upraviť vzhľadom na doplnenie článku V do zákona. Pritom je v tejto úprave zahrnutá aj zmena uvedená v bode 17 spoločnej správy výborov k tomuto vládnemu návrhu zákona. Ďakujem veľmi pekne.
Paška, Pavol, predseda NR SR (2013-10-30):
Pán Poliačik, faktická poznámka. Končím možnosť sa prihlásiť. Predpokladám, že, páni poslanci Lipšic a Hlina, to sú procedurálne návrhy. Takže faktická poznámka pán poslanec Poliačik.
Kadúc, Miroslav, poslanec NR SR (2015-10-02):
Erika, ďakujem veľmi pekne za to vystúpenie. Opäť to bola ďalšia vsuvka, ktorá vysvetľuje legitimitu tohto návrhu, pretože tento návrh je nepochybne potrebný. Okrem iného, čo, neviem, či bolo spomenuté, tak zrušením alebo predĺžením premlčacej doby sa znižuje možnosť recidívy páchateľov, to je, myslím, nepochybné a čo treba ešte povedať, je, že viaceré členské štáty Európskej únie a moderné členské štáty prijali vo vzťahu k obetiam sexuálneho zneužívania ďaleko priaznivejšiu úpravu, ako máme my momentálne na Slovensku. Napríklad v takom Nemecku je, ak sa nemýlim, tak sa premlčiava až po 30 rokoch a to dokonca od 21 rokov, čiže nejakých 51 rokov v súčte v zásade a vo Veľkej Británii je to dokonca nepremlčateľné. Takže ja nevidím dôvod na to, aby sme sa my nemohli priblížiť k týmto moderným krajinám, ktorých právny poriadok je určite ďaleko vyspelejší a ďaleko viac ošľahaný časom a skúsenosťami. Preto si myslím, že táto úprava je proste vhodná a nevidím dôvod na jej neprijatie.
Herák, Ján, poslanec NR SR (2021-01-29):
Ďakujem pekne, pán predsedajúci. Pán Mazurek, áno, počúval som vás veľmi zodpovedne a teda dôkladne, ale tú demokraciu si vy vykladáte naozaj po svojom. Ale poďme naozaj k meritu veci, demokracia podľa modelu Ameriky. V poriadku, ja som žil, teda nie žil, bol som v Amerike a viem, ako fungujú tie právne princípy, pretože tam, žijú tam moji kamaráti alebo teda jeden z najlepších kamarátov, ktorý je právnik a vysvetľoval mi skutočnú demokraciu po právnej stránke. Ale aj demokracia má svoje hranice, presne ako povedal pán poslanec Osuský. Za hlúpy názor ani jeden Slovák nejde do basy, do väzenia. To je to, čo vy vravíte, a to, čo ste rozprávali tuto pred pultom, že aby ľudia za hlúpe názory išli do basy? Nie, ani jeden obyvateľ Slovenskej republiky za hlúpe názory do basy nešiel, pán Mazurek, s týmto nemôžem absolútne súhlasiť. Ale vyjadrovať demokraciu slova alebo slobody, ak máte fašistické, násilnícke, vulgárne reči na adresu ľudí, napríklad aj na adresu ľudí, Rómov. To za toto ľudia nemajú ísť do basy? Poďme ďalej, to je opodstatnené a to je fakt, že ľudia, ktorí hanobia rasu a majú rasistické reči, tak za to ľudia musia ísť do basy, pán Mazurek. Vy si vykladáte ten naozaj zákon podľa vás, vy by ste si ho tak predstavovali, tak si to vy naozaj želáte, ale takto to určite, dúfam, že neprejde. A čo vaša minulosť, vykrikovanie, opakujem ešte raz, vykrikovanie, rasistické reči, hanobenie rasy, to je normálne? Pán Mazurek, však poďme do minulosti, vy ste boli odsúdený za rasistické reči práve v rádiu Frontinus o Rómoch, však vy máte takú bohatú minulosť a vy sa teraz idete tváriť, že za toto ľudia by nemali ísť do basy? Čiže to je tá demokracia podľa modelu Ameriky? Ako pri všetkej úcte, pán Mazurek, naozaj pri všetkej úcte, toto nemôžete myslieť vážne. (Reakcia z pléna.) Pán Mazurek, ja viem, vy ste, opakujem, neskutočný demagóg a máte dar reči, ale za toto ľudia musia ísť do basy a ja verím tomu, že aj na vás príde raz spravodlivosť. Ďakujem pekne.
Grendel, Gábor, podpredseda NR SR (2021-11-24):
Panie poslankyne, páni poslanci, budeme pokračovať v prerušenom rokovaní o vládnom návrhu zákona, ktorým sa mení a dopĺňa zákon o zásluhách Milana Rastislava Štefánika o Slovensku, v prvom čítaní. Takže poprosím pani ministerku Milanovú, aby sa vrátila na miesto pre navrhovateľov. Pán poslanec Halák už takisto sedí na mieste spravodajcu. A v rozprave vystúpi ešte pani poslankyňa Ľubica Laššáková. (Pokračovanie rokovania o vládnom návrhu zákona, ktorým sa mení a dopĺňa zákon č. 402/2000 Z. z. o zásluhách Milana Rastislava Štefánika o Slovensko , tlač 753.)
Danko, Andrej, predseda NR SR (2016-06-07):
Ďakujem. S faktickou poznámkou pán Peter Osuský. Poprosím ešte raz o zapnutie mikrofónu a spustenie času. Pán poslanec Peter Osuský.
Mesterová, Zuzana, poslankyňa NR SR (2024-01-19):
Ďakujem za slovo, pán predsedajúci. Pán Šmilňák, ja vždy s vami zdieľam to vaše spravodlivé rozhorčenie nad vecami, mne to je veľmi, veľmi, vždy veľmi sympatické. Teda k tomu zvlášť ma zaujala vaša rozprava k pánovi pokoja, tak aspoň je pánom pokoja, keď už nie je pánom vlastných ko... vlastných rozhodnutí, to, tých je pánom evidentne Robert Fico, tak aspoň pokoja. Mohol by byť ale aj skôr pánom ochrany spravodlivosti a legislatívneho procesu, keď už je aj predsedom Národnej rady. Viete, ono je už piatok tri hodiny a my od rána od deviatej normálne už celý týždeň opäť vecne argumentujeme, prečo je táto úprava zlá, ja už ani neviem, ako ju mám pomenovať, nešťastná, absolútne nepoužiteľná v prospech verejného záujmu. A ja tam rozmýšľam, že či je niekde tá hranica či už hanby, alebo nejakej sebareflexie, ktorá, ktorá vás ako prinúti sa nad tým aj zamyslieť, že už nebudete pozerať len tak akože do stola alebo do steny a čakať, kedy to celé skončí, ale že príde ten moment, kedy vám to nedá a zamyslite sa nad tým, že čo tu zaznieva. Ja stále dúfam, dúfam, že ma táto nádej neopustí, lebo... Neviem, ja už fakt neviem, čo s vami. Ďakujem.
Jurinová, Erika, podpredsedníčka NR SR (2014-11-08):
Pán poslanec Osuský.
Hargaš, Ján, poslanec NR SR (2024-01-23):
Ďakujem za slovo. Ďakujem ti, Vierka, za tvoj príspevok, naozaj mám veľmi rád tieto tvoje vystúpenia v rozprave aj faktické poznámky. Myslím, že bolo veľmi, veľmi pekné, že si hovorila počas tej, neviem, či si si to všimla, ale hore na balkóne sme mali školský zájazd a ja som rád, že zažili aj hodinu výrokovej logiky v praxi. Takže dúfam, že si spravili z neho pár poznámok. Menej ma teší to, že sa musia pozerať na to, ako na Slovensku si koalícia predstavuje fungovanie parlamentu, že opozícia tu prednáša konkrétne otázky, konkrétne výhrady k zákonu, ktorý koaliční poslanci sem, teda vláda sem doniesla, aj minister Susko, a tí žiaci sa pozerajú na to, ako my sa pýtame a koaliční poslanci, podľa mňa veľká časť z nich s hanbou, mlčia. Lebo nedokážu jednoducho, ja neviem, či nedokážu, nemajú, majú zakázané, je to naozaj záhada, ale nedávajú odpovede na veľmi konkrétne výhrady a konkrétne otázky. No a paralelne k tomu tu ešte prebieha ďalšia, ďalšia zmena, ktorá sa sem dostane, predpokladám, o pár týždňov, a to je zmena vo verejnom obstarávaní. Čiže na jednej strane koalícia znižuje tresty za ekonomickú trestnú činnosť a na druhej strane pripravuje také zmeny v štátnych nákupoch, ktoré vytvoria obrovský priestor na korupčné správanie. Odhadujem, že tak pol miliarda eur ročne sa bude môcť prideľovať úplne bez súťaže kamarátom, bratrancom, stavebným spriazneným firmám. Jednoducho takéto zmeny pripravuje koalícia. A ak by som použil teda výrokovú logiku aj ja, tak ak by sa tu išlo najbližšie roky kradnúť, tak by to koalícia nerobila inak. Ďakujem pekne.
Senko, Ján, poslanec NR SR (2017-10-11):
Ďakujem za slovo. V rozprave k vrátenému zákonu vystúpilo päť poslancov. Spoločná správa výboru neobsahuje žiadne pripomienky prezidenta. Sme preto v treťom čítaní. Pán predsedajúci, prosím, otvorte rozpravu.
V. Veteška, podpredseda NR SR: (2005-03-15):
Ľ. Lintner, poslanec: Ďakujem za slovo, pán podpredseda. Pán poslanec Cabaj, hodili ste rukavicu, ale chcem vám povedať, že ju zdvihnem len tak do úrovne desiatich centimetrov. Nebudem teraz polemizovať o morálke, lebo som v noci z 3. na 4. novembra presedel na tom balkóne a poslanecký klub a vládna koalícia vtedy nastavili latku morálky. Mrzí ma jediné, že istým spôsobom ste nepovedali ani slovo v mandátovom výbore, ale dobre, treba sa možno prezentovať pred plénom, v poriadku, ja to beriem. Nerozumiem vôbec vášmu postoju, lebo porovnávať to, čo bolo s Gauliederom, a to, ako sme riešili situáciu s pánom Bérešom, je teda diametrálny rozdiel. Len sme riešili niečo, čo sme zistili o správaní sa pána poslanca Béreša z hľadiska možného brania úplatkov, no vy ste to s pánom poslancom Gauliederom riešili neústavným spôsobom, čo skonštatoval aj Ústavný súd, napokon aj Súd pre ľudské práva v Štrasburgu, názorový rozpor. No my sme s pánom Bérešom názorový rozpor týmto neriešili. Viacej k tomu nemienim čo dodať. Pán predsedajúci, prosím, dajte hlasovať v súvislosti s nástupom náhradníkov na neuplatňovaný a zaniknutý mandát.
Laššáková, Jana, podpredsedníčka NR SR (2012-10-18):
Pán poslanec Novotný, nech sa páči.
Paška, Jaroslav, poslanec NR SR (2017-05-12):
Ďakujem za slovo, vážený pán predsedajúci. Tiež som chcel reagovať na pána poslanca Dostála, ktorý hovoril, že regulácie pri nakladaní s pôdou sú nemiestne a nepatričné. Chcel by som upozorniť, aj v súčasnosti máme regulácie pri nakladaní s pôdou, napríklad keď je niekto vlastníkom pôdy poľnohospodárskej, nemôže na tejto stavať, pretože má obmedzené práva k tejto pôde, môže ju používať iba v súlade s tým, ako je zadefinovaná. Rovnako keď niekto je vlastník pozemku a má spoluvlastníkov, rovnako nemôže slobodne rozhodovať o tomto svojom podiele, pretože sa musí poradiť so spoluvlastníkmi toho podielu. To znamená, že aj v súčasnosti máme regulácie pri nakladaní pôdy, nič nové sa nebude diať, ak štát povie, že pri obchodovaní s pôdou so zahraničným vlastníkom to nejakým spôsobom bude limitovať, obmedzovať. Rovnako by som chcel upozorniť pána poslanca Dostála, že máme takisto limity a obmedzenia pri nakladaní s tovarom. Iste mu bude známe také jednoduché obmedzenie, že napríklad, keď si niekto ide kúpiť alkohol alebo cigarety, tak musí mať vek nad 18 rokov, pretože tieto produkty nepatria do rúk maloletým, rovnako keď si chce kúpiť čikuli alebo nejaký takýto chemický prostriedok, tak tiež musí mať na to isté oprávnenie. Takže pán Dostál proste uteká z reality, z reálneho života, stavia nám tu nejaké vzdušné mosty o tom, že by sme mali nechávať všetko bežať rovno voľne, bez akýchkoľvek obmedzení, nezávisle, aké dôsledky tá transakcia prinesie pre spoločnosť a pre nás všetkých. Takže iba toľko k jeho vyjadreniu. Regulácie sú prirodzené, používajú ich aj v krajinách, ktoré sú na západ od nás, od našej republiky, používajú ich v krajinách Európskej únie, ak ich aj oni používajú, môžme ich používať aj my. Ďakujem za pozornosť.
Taraba, Tomáš, poslanec NR SR (2021-11-10):
Dámy a páni, teraz je vidieť rozdiel medzi časťou koalície, podstatnou časťou, a opozíciou, pretože pred chvíľou sme hlasovali o zákone z dielne pani Krištúfkovej, koaličnej poslankyne, ktorá v minulosti bola vystavená teda nechutnému lynču zo strany z veľkej časti jej súputníkov z koalície, že aká je nehodná, aby zastávala nejaký post, a pritom ukázala, že prišla si, no, jeden z mála zákonov, ktoré stojí za to, ktoré táto koalícia vôbec Slovensku predložila, a bol to zákon na ochranu vlastne sirôt. Na Slovensku máme tisíce sirôt, ktoré nedostávajú že ani ten smiešny príspevok len preto, že ich rodičia, ktorí zomreli, nedostatočne dlhú dobu pracovali pre štát. Úplná, úplná cynická, nechutná logika. A bola to práve ona, ktorá prišla s týmto návrhom, neboli ste to vy, ktorí ju tu moralizujete, a my z opozície sme to jednohlasne podporili. Teraz prišla iniciatívy z opozície, aby sa nebrali, keď to tak poviem po ľudovo, strecha nad hlavou chudobným ľuďom, a vy tu riešite to, že to priniesla opozícia a že vy za to hlasovať nebudete. No úplne primitívne a prízemné, ale v poriadku. A je to taký, by som povedal, to býva, neni ste v tomto inovatívni, bol príbeh dona Bosca v Taliansku, ktorý zbieral chlapcov siroty z ulice, postavil im ubytovanie a potom taký nejaký úradník zo SaS-ky prišiel a povedal, že to musí zbúrať, to, tú nehnuteľnosť, lebo na ňu nemá stavebné povolenie. Hej, a on dodržiaval tiež zákon. Takže buďte teda takíto puritánski naďalej a len ukazujte tým ľuďom, že za čo ich máte. Vy ste si tento štát uniesli pred tými ľuďmi... (Prerušenie vystúpenia predsedajúcim.)
Grendel, Gábor, podpredseda NR SR (2022-11-08):
Dnes o 11. hodine by malo byť. Ďakujeme za informáciu. Nasledujúcim bodom programu je druhé čítanie o návrhu poslanca Tomáša Tarabu na vydanie zákona, ktorým sa mení a dopĺňa zákon č. 504/2003 o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov. Pána poslanca Tarabu však nevidím v sále, preto tento bod stráca poradie. Rovnako aj druhé čítanie o návrhu poslancov Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní. A teraz bude nasledovať druhé čítanie o návrhu poslancov Národnej rady Slovenskej republiky Tomáša Lehotského, Vladimíry Marcinkovej, Mariána Viskupiča, Vladimíra Ledeckého a Michala Luciaka na vydanie zákona, ktorým sa mení a dopĺňa zákon č. 222/2022 o štátnej podpore nájomného bývania a o zmene a doplnení niektorých zákonov, tlač 1154, spoločná správa výborov má tlač 1154a. Dávam slovo pánovi poslancovi Tomášovi Lehotskému, aby návrh zákona odôvodnil.
Blcháč, Ján, poslanec NR SR (2021-11-10):
Ďakujem pekne. Pani kolegyňa Cigániková, ja vám chcem poďakovať, že ste vo svojom vystúpení abstrahovala od rôznych politických záležitostí, na rozdiel od pána Šudíka, ktorý tu vystupuje ako kritik HLASoSMER-u, alebo jak som to dobre poznamenal, ja tomu nerozumiem a prajem nemocnici v Humennom, odkiaľ pán Šudík je, aby sa jej dobre darilo a aby prežila túto trmu-vrmu. A aj, pán Stančík, viete, vy si nepamätáte mnohé veci. Jedna reforma bola v roku 2004, druhá v roku 2011, nuž keby sa neboli tak ako v Rimavskej Sobote ani v Liptovskom Mikuláši a ďalších nemocniciach zrušili infekčné oddelenia a potom sa rozsypali, lebo potom tí lekári idú kade-tade, tak dneska možno ten covid zvládame úplne inak. To som chcel len tak na margo povedať. Ale keď ste, pani kolegyňa Cigániková, hovorila o tých, že mali by robiť 400 a robia 49 niekde. To sa nedá zovšeobecniť, lebo ja poznám jednu nemocnicu, ktorá sa má stať komunitnou, tie komunitné sú zároveň v dvoch líniách, prvého, druhého typu, myslím, v tom pláne. No a tá nemocnica rodí takmer 700 pôrodov, ďalších vyše tisíc gynekologických operácií, 1 200 až 1 300 ďalších operácií tých, neviem, ako sa to volá, proste žlčníky, slepé črevá a tak ďalej a smeruje podľa toho zoznamu, ktorý bol zverejnený ako prvý, ten asi platí, predpokladám, čo dneska potvrdila aj pani dekanka fakulty verejnej správy, myslím, ten asi platí, tak táto mala byť zaradená do komunitnej. Čiže tých vecí je strašne veľa, ja neviem, či teda to upratovanie, ktoré sa chystá, či je až tak treba, ja len chcem vyjadriť presvedčenie, že tých regionálnych bude viac ako tých komunitných, ktoré nebudú... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-09-17):
Pán poslanec Štefanec.
Glváč, Martin, podpredseda NR SR (2018-09-13):
S reakciou pani poslankyňa Kaščáková.
Laššáková, Jana, podpredsedníčka NR SR (2014-10-14):
S reakciou, pán poslanec Fecko, nech sa páči.
Zmajkovičová, Renáta, podpredsedníčka NR SR (2012-08-06):
Pán poslanec Érsek, nech sa páči.
Horváth, Zoltán, poslanec NR SR (2011-05-18):
Ďakujem pekne za slovo. Vážený pán predseda, vážení páni ministri, vážené panie poslankyne, páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350 o rokovacom poriadku Národnej rady Slovenskej republiky vystúpil v prvom čítaní k vládnemu návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 335), ako spravodajca určený Výborom Národnej rady Slovenskej republiky pre sociálne veci uznesením č. 59 z 12. mája 2011 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 332 z 29. apríla 2011 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republike. Podľa dôvodovej správy k návrhu zákona jeho účelom je transponovať do právneho poriadku Slovenskej republiky smernicu Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov, a smernicu Rady 2009/ES z 25. mája 2009 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania. Navrhovaná právna úprava je v súlade s Ústavou Slovenskej republiky a medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, výboru pre obranu a bezpečnosť, ako i výboru pre sociálne veci. Za gestorsky výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský do 32 dní od prerokovania návrhu zákona v Národnej rade. Pán predseda, skončil som, prosím, otvorte rozpravu.
Šeliga, Juraj, podpredseda NR SR (2020-07-14):
Pán poslanec Svrček.
Pellegrini, Peter, podpredseda NR SR (2020-09-16):
Ďakujem pekne. Otváram všeobecnú rozpravu. Opäť bez písomnej prihlášky. Pýtam sa, či niekto má záujem zúčastniť sa rozpravy ústnej. Nie je tomu tak. Končím možnosť prihlásiť sa do rozpravy. Vyhlasujem ju za skončenú a zároveň prerušujem rokovanie aj o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona je pod tlačou 198, návrh na jeho pridelenie na prerokovanie výborom je v rozhodnutí č. 189. Nech sa páči, pán minister, opäť, uveďte tento vládny návrh zákona. Nech sa páči.
Hort, Milan, podpredseda NR SR (2010-10-19):
Ďalej s faktickou poznámkou je prihlásený pán poslanec Peter Zajac, nech sa páči.
Pellegrini, Peter, predseda NR SR (2015-09-30):
Prezentujme sa a hlasujme o tom, že prerokujeme tento návrh ústavného zákona v druhom čítaní. (Hlasovanie.) Prítomných 136 poslancov, za hlasovalo 76 poslancov, proti bolo 32, zdržalo sa 17 poslancov, nehlasovalo 11. Konštatujem, že sme zákon postúpili do druhého čítania.
Žiga, Peter, poslanec NR SR (2011-09-13):
Keby ste mi vrátili čas, keby som mohol poprosiť.
Kučera, Karol, poslanec NR SR (2020-11-26):
Tým sme hlasovali o všetkých návrhoch uvedených v spoločnej správe a teraz pristúpime k hlasovaniu o návrhoch podaných v rozprave. V rozprave pán poslanec Richard Nemec podal pozmeňujúci a doplňujúci návrh v členení 14 novelizačných bodoch, o ktorých budeme hlasovať spoločne. Prosím, pán predsedajúci, dajte hlasovať o návrhu podaného pánom poslancom Richardom Nemcom.
Bugár, Béla, podpredseda NR SR (2017-05-10):
Pán poslanec Fecko, môžte reagovať.
Laurenčík, Milan, podpredseda NR SR (2022-02-08):
Faktickú poznámku má pripravenú aj pani poslankyňa Jana Vaľová, nech sa páči.
Figeľ, Ján, podpredseda NR SR (2015-09-22):
S reakciou, nech sa páči, Jozef Viskupič.
Grendel, Gábor, podpredseda NR SR (2020-07-23):
Nemôžem vám vrátiť čas, pretože ste nereagovali na rečníka.
Blanár, Juraj, poslanec NR SR (2014-12-12):
Pán podpredseda Národnej rady, tie vaše také kudrlinky, ktoré vždy používate pri vašom vyjadrovaní o politickej kultúre a o tom, aby sme tu nastavovali všetky mechanizmy politickej kultúry, vždy končia pri tom, keď vám pripomenieme minulosť, a veľmi ťažko sa to počúva. Vy ste hovorili, že ste tu boli iba pätnásť mesiacov. No to nie je dobrá vizitka, ale aj pätnásť mesiacov je veľa, a veľa ste toho nestihli urobiť. A dokonca aj teraz ste kritizovali pani Táborskú, aj podpredsedu Úradu pre verejné obstarávanie, ale pritom ste boli vo vláde pani Radičovej, ktorá pani Táborskú vybrala. Ale nepočul som, že by ste kritizovali pani Táborskú vtedy, keď ju vybrala. Ale to je presne tá vaša politická kultúra. Ale pripomeniem vám tie stavbárske záležitosti, pretože ja som naozaj stavbár. Áno, vy ste súťažili že vraj lacnejšie a že ukázali ste nový spôsob. Tak ja vám pripomeniem súťaž, ktorú ste urobili, a výsledok tej súťaže na úseku Dubná Skala – Turany. Okyptili ste celú túto súťaž o všetky potrebné veci, ktoré tam boli potrebné. Mimochodom, cestu III. triedy, ktorá bola zrušená výstavbou privádzača, ste nedali ani do tendra, a tvárili ste sa, že vlastne celá súťaž je v poriadku. My sme museli vybavovať špeciálne, aby sa táto preložka dobudovala. Mimochodom, je to do priemyselnej oblasti Martin-Priekopa. To je výsledok vášho zlacňovania, ale to nikdy nepoviete. Tak ako nepoviete, že cena, ktorá bola vysúťažená na úsek Hričovské Podhradie – Dubná Skala, bola na dva úseky, zatiaľ čo teraz ste povedali sumu iba jedného úseku, Lietavská Lúčka – Dubná Skala, a pritom ste nepovedali, že to bol PPP projekt a toto je niečo iné. To je tá vaša politická kultúra. Bohužiaľ, je to tak. (Potlesk.)
A. Belousovová, podpredsedníčka NR SR: (2010-02-02):
Dávam slovo spoločnému spravodajcovi z výboru pre verejnú správu a regionálny rozvoj  pánovi poslancovi Branislavovi Bačíkovi, aby informoval Národnú radu o výsledku rokovania  výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
T. Mikuš, poslanec: (2008-11-04):
V energetike, tam by som rád dodal, sa treba hlavne zamerať na využívanie miestnych zdrojov a formovať miestne teplárenské stratégie. To prinesie aj zamestnanosť, aj zníženie závislosti na dovoze. Čo sa týka vzdelávania. Páni, musíme si otvorenie priznať, medzi päťsto najlepšími univerzitami na svete nie je žiadna slovenská. A keď sa hovorí, že máme málo univerzít, ja poviem, ako kde. Sú mestá, kde ich máme príliš veľa, a voláme po tom, aby sa tieto subjekty, existujúce subjekty spojili, aby fungovali efektívnejšie aj z hľadiska ekonomického, ale aj z hľadiska dosiahnutej úrovne vzdelávania. A ďalej treba podporiť zásadným spôsobom možnosť vzdelávania v inom jazyku. O to lepšie sa ľudia potom uplatnia, ak nadobudnú vzdelanie v inom jazyku. Ďalšia vec. Ja oceňujem stratégiu, ktorú prijala vláda, a to je užšia spolupráca stredných odborných škôl so silnými podnikateľskými subjektmi. Je to mimoriadne dôležité, správne a som rád, že sme sa k tomu vrátili. A čo ešte treba urobiť? Systémovo vytvárať podmienky na to, aby mladí vzdelaní ľudia nešli umývať riady do barov v Dubline alebo v Londýne, ale aby nachádzali uplatnenie doma, aby sa vytvorili podmienky na vytváranie zázemia, ako sú povedzme byty doma na Slovensku. Ďakujem.
B. Bugár, podpredseda NR SR: (2003-04-24):
M. Maxon, poslanec: Ďakujem pekne za slovo. Pán poslanec Hanzel povedal, že mali by sme mať ambíciu si veci dobre naštudovať, alebo hovoriť o veciach, ktoré veľmi dobre poznáme. Chcem povedať, že ten problém, ktorý on spomínal a takpovediac obrazne vás motivoval, aby ste hľadali aj iné spôsoby náprav krívd, tak to je oblasť, v ktorej sa pán poslanec Hanzel perfektne vyzná a možno len vďaka svojej skromnosti nepovedal, že je to aj jeho osobitná skúsenosť ako úspešného podnikateľa v tejto oblasti. Chcel by som zdôrazniť jednu vec vo vzťahu k tým podpísaným pod tou petíciou. Dámy a páni, v priebehu rokovania som dostal ešte jednu informáciu. Medzi tými podpismi sú aj oprávnené osoby, ktorých sa toto územie týka, a ani tieto oprávnené osoby s takýmto postupom, neviem to potvrdiť, ale túto informáciu som dostal, s týmto postupom nesúhlasia. Ďakujem pekne.
Glváč, Martin, podpredseda NR SR (2018-10-23):
Ďakujem. Reakcia nie. Pýtam sa, či sa chce do rozpravy prihlásiť niekto ústne. Piati poslanci. Končím možnosť prihlásiť sa. Ako prvý, pán poslanec Dostál, nech sa páči.
Danko, Andrej, predseda NR SR (2016-07-06):
Poslanec Daniel Lipšic? Bola prerušená, nie uznášaniaschopná schôdza, to bola len informácia predsedu výboru. Máte informáciu?
Vážny, Ľubomír, poslanec NR SR (2024-04-24):
Ďakujem, pán predsedajúci, dajte, prosím, hlasovať o bodoch 1, 3, 4 a 5 spoločnej správy spoločne s odporúčaním gestorského výboru schváliť.
Muňko, Dušan, poslanec NR SR (2024-09-26):
Budem reagovať, pán poslanec, pokiaľ sa týka, samozrejmá vec. Reforma verejnej správy bude musieť prísť, bude sa musieť pripraviť so ZMOS-om, s primátormi a proste veci, ktoré jednoducho sú, pretože sa zadlžujú a budú v tom istom probléme, v akom sme dneska my. Hŕba samospráv, hŕba ale aj miest je dneska zadlžených. To je jedna vec. Tu treba spraviť aj ďalší problém, ktorý ste neotvorili. Zdravotníctvo. Zdravotníctvo, za posledných desať rokov 90 % narástli náklady. V liekovej starostlivosti sme prakticky s 30 %. Tam treba spraviť takisto poriadok, pretože minister financií má obrovské problémy. Z 2 500 liekov zrazu bolo 8 500 liekov. Treba spraviť ďalšie veci v zdravotníctve v krátkej dobe, pretože sa to zadlžuje a to je nekonečná diera. Ďalšiu vec, budem rád, keď nás podporíte, aby lekári, ktorí robia vo fakultnej nemocnici, tak ako v Pente nemohli nikde robiť, ale nieže lekár robí vo fakultnej nemocnici, o dvanástej ide potom do súkromnej. Čakám ďalšie veci, ktoré máme tu pripravené na to, lebo to nieže táto konsolidácia, táto konsolidácia bude možno prebehať ďalších desať rokov, aby sme sa dostali k vyrovnanému rozpočtu. A ďalšia vec, už nemôžem ani počúvať, pokiaľ sa týka. Veď my sme mali prakticky jeden z najnižších dlhov v Európskej únii, tak o čom sa bavíme. Aké mali dlhy, keď prišiel covid, Taliani, Francúzi a ostatné krajiny? My sme prakticky kráčali pomerne, už mali pripravený ďalší rok vyrovnaný rozpočet.
P. Hrušovský, predseda NR SR: (2004-03-11):
Teraz poprosím, pán premiér, aby ste odpovedali na otázku pani poslankyne Evy Antošovej, ktorá sa vás pýta: „Ako ešte musí poškodiť slovenských občanov vašou vládou realizované pokračovanie reformy verejnej správy, aby ste vy, členovia vašej vlády, ako aj splnomocnenec vlády pre verejnú správu pochopili, ako veľmi ubližujete občanom Slovenska.“ Nech sa páči.
M. Fronc, poslanec: (2008-04-10):
Aj keď vysokoškolský zákon je v kompetencii podľa kompetenčného zákona ministra školstva, z vlastnej skúsenosti viem, že zdravotnícke študijné programy do istej miery usmerňovalo ministerstvo zdravotníctva a jednoducho aj to bolo rešpektované a takisto mám informáciu, že túto zmenu novely vysokoškolského zákona nenavrhlo ministerstvo školstva, takže práve preto interpelujem pána ministra zdravotníctva a chcem sa ho opýtať, či chce naozaj riešiť nedostatok stredných zdravotníckych kádrov v zdravotníckych zariadeniach takýmto spôsobom zavedenia nútenej práce študentov zdravotníckych študijných programov, to znamená jednej skupiny študentov, ktorá sa takýmto činom stáva diskriminovanou pred ostatným študentom. A preto sa ho chcem opýtať, či pokladá takýto paragraf za správny a či nemieni urobiť krok, aby tento paragraf bol zrušený. Ďakujem pekne.
Mičovský, Ján, poslanec NR SR (2015-09-17):
Ďakujem vám za slovo, vážená pani podpredsedníčka. Milé kolegyne, kolegovia, dovoľte, aby som vám povedal, že práve v týchto chvíľach sa začína v našej kinosále veľmi zaujímavá medzinárodná konferencia, ktorá sa venuje obnove malých vodných cyklov. A je to teda dôležitý príspevok aj nášho parlamentu k parížskej konferencii, ktorá bude samitom venovaným klimatickým zmenám. Je to konferencia pod patronátom podpredsedníčky pani Jurinovej. Je veľmi dobre obsadená. Prednášateľmi... (Prerušenie vystúpenia predsedajúcou.)
Heger, Eduard, poslanec NR SR (2017-12-06):
Ďakujem, kolegovia, za obohatenie tejto diskusie a vašich pohľadov, veľmi hodnotných. Ja by som zareagoval na kolegu Kamenického. Áno, je to, myslím si, že legitímna námietka. Ale musím povedať, že to je asi taká opozičná optika, že človek nejakým spôsobom nerozmýšľa a nehľadá, čo tam je úplne dobré, pretože chce dať nejaký ten opačný pohľad. Takže preto som to tam nejako nespomenul a rozmýšľam, ako by som to, či by som aj vedel si teraz na niečo spomenúť. Ale chcem sa ešte vrátiť k tej produktivite. Áno, úplne súhlasím, tie mzdy musia sa dostať na tú úroveň produktivity, pretože je to neférové, ak ľudia zarábajú menej ako produktivita práce. Čo som tým chcel povedať, že práve z tej Beveridgeovej krivky je vidieť, ako je to vychýlenie vysoko a aký je ten nepomer. Ja chápem, že nikdy to nebude ideálne, ale myslím si, že práve tých 10 rokov vlády pod taktovkou SMER-u bolo dostatočným časom na to, aby sme sa na toto pripravili, pretože bolo prirodzené, že po čase krízy príde čas dobrých časov. A dalo sa k tomu smerovať, a to či už školstvo alebo aj tá mobilita a podobne, je neskoro, keď ich začneme až v čase, keď už sa tie dobré čady dejú alebo sa vynorili, lebo vidíme, že sa to nedá stihnúť za tých pár rokov a uchádza nám práve ten potenciál. Čiže toto bola len taká „pala“ z toho, že dalo sa vyťažiť viac, rozumiem. Ja nie som človek, ktorý chce vyslovene plakať nad rozliatym mliekom, snažím sa pozerať dopredu a na to, aké riešenia treba urobiť, aby sme toho potenciálu odstránili čo najmenej. A to bola taká aj výtka možno moja voči tomuto rozpočtu, že nevidím to tam, že by sme chceli čo najmenej stratiť z toho potenciálu. A už len posledné k tej kase a tak, ako povedal kolega Poliačik, aj kolegyňa Verešová, tú kasu asi bude treba zobrať. Ďakujem.
B. Bugár, podpredseda NR SR: (2005-02-03):
V. Horák, poslanec: ... ktoré vzišli zo spoločnej správy, a to budeme teraz hlasovať o návrhoch 1 až 10, 12, 14 a 15. Budeme hlasovať spoločne s návrhom gestorského výboru schváliť.
Kalmárová, Viera, poslankyňa NR SR (2024-01-11):
Ďakujem pekne za slovo. Vyjadrím sa k stanovisku rady prokurátorov. Nebudem ho čítať, lebo si to urobil ty. Je však si potrebné zopakovať, aké kompetencie rada má a k čomu slúži. Je to volený samosprávny orgán, ktorý má zabezpečovať a ochraňovať práva prokurátorov a to týmto stanoviskom aj urobila. A pri plnení svojich úloh musí odmietnuť akýkoľvek nátlak, vplyv alebo žiadosť, ktoré by mohli ohroziť podstatu a zmysel zriadenia orgánov samosprávy. A som zvedavá, čo rada urobí v kontexte listu, ktorý poslal námestník Generálnej prokuratúry. A podľa môjho názoru ten list mal iný účel, ako povedal, myslím, že včera môj kolega. Môj kolega povedal, že pán Sedlák vyzvedal a ja som to tak nevnímal. Ja to vnímam ako pokus o zastrašovanie. Veď v podstate posiela toto posolstvo, no ako ste sa toto opovážili napísať, kto vám to vôbec dovolili, ako ste k obsahu stanoviska vôbec dospeli. A vzhľadom na postavenie rady, o ktorom som hovorila, je tento list absolútne nemiestny. Pán Žilinka sa následne nechal počuť, že nejde o stanovisko prokuratúry a rada nevychádza z prieskumu pripravenosti krajských prokuratúr. Pripomínam, že osem členov z deviatich zastupuje práve krajské prokuratúry a je viac ako isté, že domácu situáciu poznajú. Takže platí, že k spochybňovaniu rady už prišlo. A teraz je otázka, či okrem tých inštitúcií, ktoré sú v hľadáčiku vlády, bude treba chrániť aj tento inštitút, teda radu prokurátorov. Vyzerá, že áno. (Potlesk.)
Grendel, Gábor, podpredseda NR SR (2022-11-29):
Ďakujeme pekne. Pokračujeme druhým čítaním o vládnom návrhu zákona o Vojenskom spravodajstve . Vládny návrh zákona je pod tlačou 1207, spoločná správa výborov má tlač 1207a. Odovzdávam slovo opäť pánovi ministrovi obrany, aby vládny návrh zákona odôvodnil.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 142 poslancov, za 99, zdržalo sa 41, 2 nehlasovali. Konštatujem, že sme schválili návrh novely zákona o poskytovaní zdravotnej starostlivosti. Pristúpime k hlasovaniu o bode 125 schváleného programu, ktorým je druhé čítanie návrhu poslancov Šefčíka a Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov. Je to tlač 1616. Dávam slovo spoločnému spravodajcovi Milanovi Kuriakovi, aby hlasovanie uvádzal. Ešte päť hlasovaní bude. (Reakcia z pléna.) Nie, myslím ešte päť, ešte vydržte chvíľu. Nech sa páči, to je niečo iné, nech sa páči, môžete ísť. (Hlasovanie o návrhu poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1616.)
M. Číž, podpredseda NR SR: (2006-12-13):
(Hlasovanie.) Prítomných 137 poslancov, za 131 poslancov, zdržalo sa 6. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na prerokovanie v druhom čítaní. Ďakujem. Teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov. Dávam slovo poslancovi, ktorého určil navrhnutý gestorský výbor Pavlovi Pavlisovi, aby hlasovanie uviedol. Nech sa páči.
Kadúc, Miroslav, poslanec NR SR (2015-06-25):
Ďakujem pekne. Možnože práve ešte lepšie, že je tu pán minister spravodlivosti, pretože sa ho práve toto týka. Ja hovorím práve o schránkových firmách. O právnej úprave, ktorú prinesie smernica prijatá niekedy v máji tohto roka, ktorá je nie v rozpore, ale je v inom rozsahu, ako to, čo upravujeme, a mali sme rokovať o tom dnes, čo sa týka schránkových firiem. Najprv, ak ma pamäť neklame, Úrad pre verejné obstarávanie čakal na tú smernicu a potom nakoniec rozhodol, že prijme. A táto smernica práve hovorí o tom, alebo spôsobí to, že budeme musieť priamo aplikovať, a ten protischránkový zákon, ktorý ste vy, pán minister, priniesli, budeme musieť rozšíriť o to, čo je v tejto smernice. Preto moja doplňujúca otázka je, či zvažujete alebo či budú reálne kroky už pri tlači, ktorá sa mala dnes prerokovávať, o verejnom obstarávaní, rozšírenie právnej úpravy o to, čo nám prikazuje smernica.
Hatráková, Katarína, poslankyňa NR SR (2022-09-27):
Ďakujem, pán predsedajúci. Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Laurenčík, Milan, podpredseda NR SR (2021-12-10):
Ďakujeme, pani ministerka. Prosím, zaujmite miesto pre navrhovateľov. Ja teraz dám slovo členovi Ústavnoprávneho výboru pánovi poslancovi Ondrejovi Dostálovi, aby informoval Národnú radu o výsledku prerokovania návrhu vlády vo výbore. (Ruch v sále.) Prosím, kolegovia, potichšie trošku. A zároveň by som chcel všetkých poslancov vyzvať, ktorí sa nachádzajú v okolí rokovacej sály, aby sa pomaly dostavili do sály, pretože predpokladám, tak o 16.15 hod. by sme mohli hlasovať. Nech sa páči, pán poslanec, máte slovo.
Sulík, Richard, predseda NR SR (2010-10-20):
Ďakujem pekne. Pán poslanec Čaplovič.
Číž, Miroslav, poslanec NR SR (2010-11-04):
Pán predseda, to čo ste tu povedali, tak ste demonštrovali iba, že ste sa slobodne rozhodli dramatickým spôsobom porušovať zákon. Vaša neznalosť elementárnych pravidiel fungovania parlamentu už nie je tragická, už je tragikomická. To je tragédia, pán predseda. Pretože rozdiel medzi verejnou voľbou a voľbou tajnou je tak jednoznačný a nespochybniteľný, že možno ani nie žiaci prvých ročníkov príslušných škôl o tom nemajú ani minimálnu pochybnosť. Takže to, čo ste predviedli o schopnosti urážať v rámci parlamentu, demonštruje váš nesmierne zaujímavý mravný kredit a v každom prípade zásadným spôsobom demonštruje vašu schopnosť riadiť slovenský parlament.